|  |
| --- |
| **NOTĂ INFORMATIVĂ**  **la proiectul Hotărârii Guvernului cu privire la modificarea Hotărârii Guvernului nr.476/2002 pentru aprobarea Regulamentului privind modul de transportare a produselor petroliere importate** |
| 1. **Denumirea autorului și, după caz, a participanților la elaborarea proiectului de act normativ** |
| Proiectul de act normativ a fost elaborat de care Ministerul Finanțelor al Republicii Moldova. |
| 1. **Condițiile ce au impus elaborarea proiectului de act normativ și facilitățile urmărite** |
| Proiectul Hotărârii Guvernului a fost elaborat în scopul asigurării transportării produselor petroliere importate întru decongestionarea traficului în zona de frontieră, precum și asigurarea disponibilității stocurilor de produse petroliere pe piața produselor petroliere din Republica Moldova, inclusiv după expirarea stării de urgență pe întreg teritoriul Republicii Moldova declarată de Parlament.  La momentul actual, conform prevederilor Anexei *„Lista punctelor vamale de trecere a produselor petroliere importate”* la Hotărârea Guvernului nr.476/2002 privind modul de transportare a produselor petroliere importate, se permite importul produselor petroliere pe cale ferată prin punctele de trecere la introducerea pe teritoriul vamal al Republicii Moldova: Ocnița, Cuciurgan, Etulia, Giurgiulești și Ungheni, și prin intermediul mijloacelor de transport auto, se permite doar prin punctele de trecere a frontierei: Leuşeni–Albiţa, Tudora–Starokazacie, Otaci–Moghiliov–Podolski şi Pervomaisk–Cuciurgan.  Totodată, doar pe parcursul stării de urgență, prin derogare de la prevederile Regulamentului privind modul de transportare a produselor petroliere importate, aprobat prin Hotărârea Guvernului nr.476/2002, în conformitate cu prevederile Dispoziției Comisiei pentru Situații Excepționale (CSE) nr.29 din 28 iunie 2022 (pct.4.1) se permite importul pe teritoriul vamal al Republicii Moldova a produselor petroliere prin intermediul mijloacelor de transport auto, și prin punctele de trecere a frontierei de stat Giurgiulești-Galați, Cahul-Oancea, Sculeni-Sculeni, și în conformitate cu prevederile Dispoziției CSE nr.53 din 05 decembrie 2022 (pct.6), se permite importul pe teritoriul vamal al Republicii Moldova a păcurii clasificate la pozițiile tarifare 271019510, 271019620– 271019680 și 271020310–271020390 achiziționate de SA „Termoelectrica”, inclusiv importate de către alți agenți economici în favoarea SA „Termoelectrica” și în baza contractelor de achiziții confirmate de către aceasta, cu mijloace de transport auto, inclusiv prin punctele de trecere a frontierei de stat moldo-ucrainene Mirnoe-Tabaki, Vulcănești-Vinogradovka și Giurgiulești-Reni. |
| **3.** **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de hotărâre nu transpune legislația Uniunii Europene |
| **4. Principalele prevederi ale proiectului de act normative și evidențierea elementelor noi**  Proiectul prevede o nouă redacție a Anexei la Hotărârea Guvernului nr.476/2002pentru aprobarea Regulamentului privind modul de transportare a produselor petroliere importate, care divizează punctele vamale de trecere a produselor petroliere în puncte de trecere pe cale ferată, pe cale rutieră și pe cale navală.  Totodată, aceasta se completează cu punctele de trecere a frontierei prevăzute în Dispozițiile CSE nr.29 din 28.06.2022 (pct.4) și nr.53 din 05.12.2022 (pct.6):   * puncte de trecere a frontierei de stat moldo – române: Giurgiulești-Galați, Cahul-Oancea, Sculeni-Sculeni; * puncte de trecere a frontierei de stat moldo-ucrainene: Mirnoe-Tabaki, Vulcănești-Vinogradovka și Giurgiulești-Reni.   Mai mult ca atât, Anexa se completează cu următoarele puncte de trecere a frontierei de stat:   * Basarabeasca (PVFI, feroviar)-Serpneovoe1(pe cale ferată); * „Giurgiulești-Port” în perimetrele Portului Internațional Liber „Giurgiulești” cu statut internațional în regim de lucru non-stop pentru trafic naval de pasageri, bagaje, mărfuri și alte bunuri în baza Hotărârii Guvernului nr.1027/2005 cu privire la deschiderea portului internațional de trecere a frontierei de stat „Giurgiulești-Port” prin care să fie permise operațiunile de import, export și tranzit a produselor petroliere (pe cale navală). |
| **5. Fundamentarea economico-financiară** |
| Implementarea prezentului proiect de act normativ nu necesită cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| În scopul implementării prevederilor în cauză, nu urmează a fi modificate, abrogate sau adoptate alte acte normative. |
| **7. Avizarea și consultarea publică a proiectului de act normativ** |
| Proiectul urmează a fi avizat de către Ministerul Energiei, Ministerul Infrastructurii și Dezvoltării Regionale, Ministerul Dezvoltării Economice și Digitalizării, precum și supus expertizei juridice de către Ministerul Justiției și expertizei anticorupție de către Centrul Național Anticorupție. |
| **8. Constatările expertizei anticorupție** |
| Informația privind rezultatele expertizei anticorupție urmează a fi inclusă în sinteză obiecțiilor și propunerilor/recomandărilor. |
| **9. Constatările expertizei de compatibilitate** |
| Proiectul de hotărâre nu conține norme privind armonizarea legislației naționale cu legislația Uniunii Europene. |
| **10. Constatările expertizei juridice** |
| Informația referitoare la concluziile expertizei privind compatibilitatea proiectului de hotărâre cu alte acte normative în vigoare, precum și respectarea normelor de tehnică legislativă va fi inclusă în sinteza obiecțiilor și propunerilor/recomandărilor. |
| **11. Constatările altor expertize** |
| Proiectul nu cade sub incidența altor expertize necesare a fi efectuate conform prevederilor Legii nr.100/2017 cu privire la actele normative. |

**Secretar de Stat Olga GOLBAN**